Ад пачатку тыдня на неакрэсьлены тэрмін не завозіць у краіну сваю прадукцыю санкт-пецярбургская "Балтыка". Сёньня прынамсі на месяц спыняе адгрузку піва беларускім спажыўцам бровар "Афанасій" зь Цьверы. Стала вядома, што найбліжэйшым часам аналягічныя крокі зробяць маскоўская піваварня "Ачакава" і калінінградзкі "ПІТ". Так расейскія вытворцы пратэстуюць супраць захадаў беларускага ўраду, які мэтанакіравана стварае жорсткія ўмовы расейскім экспартэрам піва.